b'\n_START_ARTICLE_\nA\xc5\xa1tarak\n_START_PARAGRAPH_\nA\xc5\xa1tarak (armensko \xd4\xb1\xd5\xb7\xd5\xbf\xd5\xa1\xd6\x80\xd5\xa1\xd5\xaf, kar pomeni stolp) je glavno mesto armenske province Aragacotn in \xc5\xa1teje 30.000 prebivalcev. Le\xc5\xbei pribli\xc5\xbeno 20 km severozahodno od Erevana, ob soteski reke Kasagh. Mesto je pomembno kri\xc5\xbei\xc5\xa1\xc4\x8de cest proti najpomembnej\xc5\xa1im armenskim mestom: Erevanu, Gjumriju in Vanadzoru._NEWLINE_Po legendi so v A\xc5\xa1taraku \xc5\xbeivele tri sestre, ki so se zaljubile v istega mo\xc5\xbea z imenom Sargis. Starej\xc5\xa1i dve sta se odlo\xc4\x8dili ubiti se v korist tretje. Ena se je oblekla v mareli\xc4\x8dno oran\xc5\xbeno, druga v rde\xc4\x8do obleko. Nato sta se vrgli v sotesko. Ko je tretja sestra izvedela za to, se je oblekla v belo obleko in se ravno tako vrgla v sotesko. Princ je pustal pu\xc5\xa1\xc4\x8davnik, na desnem bregu soteske pa so nastale tri majhne cerkve, ki se imenujejo po barvah oblek, \xc4\x8deprav so v resnici druga\xc4\x8dnih barv._NEWLINE_Najbolj je ohranjena cerkev Karmravor (\xc2\xbbrde\xc4\x8da\xc2\xab\xc2\xa0cerkev, v resnici je oran\xc5\xbene barve) iz 7. stoletja, posve\xc4\x8dena materi bo\xc5\xbeji. Ta cerkev z osemkotno kupolo se od takrat skoraj ni ve\xc4\x8d spreminjala. Preostali cerkvi iz legende, Spitakavor (\xc2\xbbbela\xc2\xab\xc2\xa0cerkev, v resnici rde\xc4\x8da) iz 14. stoletja in Ciranavor (\xc2\xbboran\xc5\xbena\xc2\xab\xc2\xa0cerkev, v resnici bela) iz 5. stoletja sta danes v ru\xc5\xa1evinah._NEWLINE_Na omenjene tri cerkve\xc2\xa0\xc2\xbbgleda\xc2\xab\xc2\xa0s slikovitega mesta na levem bregu soteske cerkev sv. Sargisa (Sergeja)._NEWLINE_Vzhodno od tam se nahaja najve\xc4\x8dja cerkev v mestu, cerkev sv. Marine iz leta 1281 v obliki kri\xc5\xbea in z osemkotno kupolo._NEWLINE_Reko premo\xc5\xa1\xc4\x8da zanimiv most iz leta 1664 s tremi neenako velikimi loki zaradi razli\xc4\x8dno visokih re\xc4\x8dnih bregov'